|  |
| --- |
| Mødedato: 27. marts kl. 13.15-15.00  Mødested Aarhus: Bygning 1260, lokale 310  Mødested Emdrup: B8 – kontor B274  Mødeemne: Studienævnsmøde Sundhedsvidenskab  Deltagere:  VIP: Kirsten Beedholm, Annelise Norlyk, Christina Catherine Dahm, Michael Væth  Studerende (medlemmer): Camilla Kjær (næstformand SFK), Sandra Ileby Rokkedrejer (SFK), Lotte Stentoft Dahl (CUR Aarhus)  HE Studier: Helle Bønsøe Nielsen, Mia Schou Johansen, Julie Nøjsen Fallesen  Afbud: Niels Trolle, Thomas Maribo, Camilla Rahbek Lysholm Bruun (CUR Emdrup), Jesper Østergaard Hjortdal, Christian Haurdahl Jentz (suppleant SFK) Anne Thomasen (suppleant SFK), Kasper Linding Dyrehauge (observatør OPTO) |

**1. Beslutning: Dagsorden**

Studienævnet godkendte dagsorden

**2. Beslutning: Referat**

Studienævnet godkendte referatet

# 3. Beslutning: Studentersager

## **Sager til behandling**

## **Orientering om sager afgjort mellem studienævnsmøder**

Orientering om sager afgjort administrativt eller af studieleder/studienævnsformand mellem studienævnsmøderne.

**4. Beslutning: Nye læringsmål for kurset Sygepleje og samfund**

Studienævnsformanden fortalte om at der fortsat arbejdes med revision af kurserne på kandidatuddannelsen i sygepleje i forbindelse med den nye studieordning fra 2019.

Baggrunden for de nye læringsmål på kurset ”Sygepleje og samfund” er, at kursets indhold og læringsmål skal tilpasses., at kurset med den nye studieordning flyttes fra 2. til 1. semester og får ny eksamensform. Studienævnet drøftede formål og læringsmål for kurset. Der er lagt mere fokus på faglig argumentation og at kunne indgå i faglige diskussioner frem for selvstændighed.

Studienævnet godkendte de nye læringsmål.

**5. Beslutning: godkendelse af nyt valgfag i valgfagspuljen**

”Projektledelse og planlægning af empiriske projekter” videostreames ikke til Emdrup i E19 på baggrund af de seneste to evalueringer. Derfor oprettes et nyt 5 ECTS kursus i Emdrup.

Studienævnet var taknemmelig for at kurset kan udbydes med så kort varsel og fandt indholdet relevant. Det er positivt, at de studerende på kandidatuddannelsen i sygepleje får så fagspecifikt et kursus. Studienævnet havde følgende tilbagemeldinger til kursusansvarlig:

1. Studienævnet foreslår at ”uddannelse” tages ud af titlen på kurset. Alternativt vil studienævnet gerne have en uddybning/forklaring af, hvorfor ordet er med, og i så fald skal det fremgå tydeligere af indholdsbeskrivelsen, hvad ”uddannelse” betyder i konteksten af evidensbasseret klinisk sygepleje
2. Studienævnet spørger til, om studerende skal have nogle særlige forudsætninger for at deltage på valgkurset? (er det fx muligt at studerende med både kvalitativ og kvantitativ metode deltager? Kan studerende med og uden statistik på 2. semester deltage på lige fod på kurset?)
3. Studienævnet foreslår en præcisering af formuleringen af den obligatoriske øvelse, så det står mere klart, hvad øvelsen indebærer.

Studienævnet vil gerne godkende valgfaget til valgfagspuljen E19 under forudsætning af at der kommer afklaring på de tre ovenstående spørgsmål. Valgfaget sendes i mailhøring blandt studienævnets medlemmer, når kursusansvarlig har forholdt sig til studienævnets tilbagemeldinger.

**6. Beslutning: Forhåndsgodkendelse af valgfag**

Studienævnet drøftede muligheden for at forhåndsgodkende valgfag uden for egen valgfagspulje.

For SFK og CUR studerende forhåndsgodkendte studienævnet følgende kurser:

* [Målgrupper, genrer og medier: målrettet sundhedskommunikation](https://kursuskatalog.au.dk/da/course/92994/Maalgrupper-genrer-medier-maalrettet-sundhedskommunikation)
* [Mother-Child-Health: from fecundity to puberty](https://kursuskatalog.au.dk/da/course/91010/Mother-Child-Health-from-fecundity-to-puberty)
* [Healthy entrepreneurship and innovation – promoting entrepreneurship and innovation in the health care industry and related fields](https://kursuskatalog.au.dk/da/course/91110/Healthy-entrepreneurship-and-innovation-promoting-entrepreneurship-and-innovation-in-the-health-care-industry-and-related-fields)
* [The Interdisciplinary Summer School on Cognitive Neuroscience](https://kursuskatalog.au.dk/da/course/90631/The-Interdisciplinary-Summer-School-on-Cognitive-Neuroscience)

På baggrund af tilbagemelding fra uddannelsesleder Jesper Hjortdal forhåndsgodkendte følgende kursus for studerende på kandidatuddannelsen i optometri og synsvidenskab:

* [Healthy entrepreneurship and innovation – promoting entrepreneurship and innovation in the health care industry and related fields](https://kursuskatalog.au.dk/da/course/91110/Healthy-entrepreneurship-and-innovation-promoting-entrepreneurship-and-innovation-in-the-health-care-industry-and-related-fields)

**6. Drøftelse: Kursusevaluering E18**

Studienævnet drøftede kursusevalueringerne for den sundhedsfaglige kandidatuddannelse, kandidatuddannelsen i sygepleje, masteruddannelsen i klinisk sygepleje og de fælles metodefag. Det overordnede indtryk er at det er nogle velfungerende kurser og at der arbejdes med de elementer på kurserne som kan forbedres ifølge kursusevalueringerne.

Evalueringerne af de fælles metodefag på 1. semester gav anledning til en længere diskussion i studienævnet. Vigtigheden af forventningsafstemning med de studerende blev understreget, og en studerende kunne fortalte, at et kursus som ”Epidemiologi og biostatistik” også opfattes som et svært kursus blandt de medicinstuderende, og at det særligt er når man har gennemført kurset at man forstår det. De studerende var enige om, at det er vigtigt at få sagt til de nye studerende, at 1. semester både er fyldt med frustration, men også fyldt med en masse læring. Og så er det centralt, at de studerende ikke arbejder for meget ved siden af deres studie, særligt på 1. semester.

Studienævnet bakker op om et forslag om at sende et velkomstbrev ud fra studerende (tutorer) til studerende eller en video med én af uddannelseslederne, hvori der oplyses om disse forhold. Bolden ligger hos studievejledningen i HE Studier.

Drøftelsen af valgfagene samt fagene på kandidatuddannelsen i optometri og synsvidenskab udskydes til næste møde. Studienævnet ønsker, at de kursusansvarlige der endnu ikke har fremsendt kommentarer fremsender kommentarer forud for næste studienævnsmøde.

**8. Orientering: Censorindberetninger september 2017-januar 2019**

Studienævnet var tilfreds med resultaterne af censorindberetninger. Det ser ud til, at der er generel tilfredshed blandt censorerne. De kritiske kommentarer går på rammerne, f.eks. at kunne finde rundt i digital eksamen. Derimod var studienævnet ikke begejstrede for formatet af censorindberetningerne.

**9. Gensidig orientering:**

* 1. **Studienævnsformanden**

Studienævnsformanden orienterede om, at der afholdes Matchmaking day den 8. maj 2019. Dagen har til formål at fremme studerendes og vejlederes kontakt med erhvervslivet og indgå i samarbejde omkring bachelorprojekt og specialeprojekt. Studienævnet er blevet opfordret til at komme med ideer til, hvilke virksomheder der kunne være relevant for vores studerende. Ideer:

* Hjælpemiddelområdet
* Teknologiområde t
* Medicinalindustrien
* Konsulentfirmaer der evaluerer sundhedstiltag i kommunerne.

Tilmelding til studienævnsseminar 1. april 2019 stadig åben, studienævnsnæstformanden deltager.

* 1. **Studienævnsnæstformand**

Camilla fortalte, at hun har siddet med i bedømmelsesudvalget for EDU-IT. Det var en spændende proces og efterhånden blev udvalget klogere på bedømmelseskriterierne. Næste gang starter ansøgningsprocessen tidligere, så det kan tænkes ind i undervisningsplanlægningen. Derudover arbejdes der med AU Educate: en fælles vidensdelingsressource mellem fakulteterne.

* 1. **Uddannelsesledere**

Uddannelsesleder Christina Dahm fortalte, at man på den sundhedsfaglige kandidatuddannelse er i gang med at revidere studieordningen. Der har været afholdt to møder og et tredje i morgen. Det første møde var et lille møde i projektgruppen, og siden har alle kursusansvarlige for de monofaglige kurser været inviteret med.

Christina fortalte, at hun skal deltage som ekstern ekspert på den 5-årig uddannelsesevaluering af den sundhedsfaglige kandidat på Københavns Universitet.

* 1. **HE Studier og studievejledningen**

**10. Eventuelt**

Michael Væth fortalte, at de netop har afholdt midtvejsevaluering på statistikkurset på 2. semester. I Emdrup er der ikke tilfredshed med, at forelæsningerne videostreames. Sidste år var der 5 studerende fra Emdrup der fulgte kurset, i år følger 21 studerende kurset via videostream. Tilbagemeldingen er, at de studerende ikke føler, at de får samme udbytte af undervisningen som de studerende, der deltager i Aarhus.